
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                
ŞTIINŢĂ, TINERET ŞI SPORT                                                                 
Bucureşti, 6 decembrie 2005                                                                                                      
Nr.29/247
Raport

asupra propunerii legislative privind modificarea alineatului (3) al articolului 72, alineatele (1) şi (2) ale articolului 129 din Legea nr.128/1997 privind Statutul personalului didactic, cu modificările şi completările ulterioare (Pl-x 500/2005)
1. În conformitate cu prevederile art.89 din Regulamentul Camerei Deputaţilor, republicat, cu adresa nr. Pl-x 500/14.11.2005, Comisia pentru învăţământ, ştiinţă, tineret şi sport a fost sesizată spre dezbatere  cu propunerea legislativă privind modificarea alineatului (3) al articolului 72, alineatele (1) şi (2) ale articolului 129 din Legea nr.128/1997 privind Statutul personalului didactic, cu modificările şi completările ulterioare. Propunerea legislativă a fost avizată de către Consiliul legislativ.
În actuala formă, se consideră că prevederile art. 72 şi 129 pot genera efecte negative asupra procesului de conducere şi de învăţământ în universităţi, în situaţia în care doar rectorul şi decanul au mandate limitate. În plus, situaţiile în care cei aleşi sunt pensionabili depăşind vârsta de 65 de ani generează schimbări între mandate şi discontinuităţi în actul managerial. Prevederile legii legate de menţinerea în activitate doar a cadrelor didactice performante  nu se respectă, existând exagerări într-un sens sau altul. Prin această propunere legislativă se lansează o reală competiţie pentru alegerea în funcţii de conducere, se întăreşte ideea că profesorii şi conferenţiarii universitari pot rămâne în activitate dacă doresc, pentru a nu da loc la interpretări greşite, până la vârsta de 65 de ani. Rămâne deschisă posibilitatea menţinerii în activitate a cadrelor didactice performante, având sarcini de cercetare şi de învăţământ în cadrul Şcolilor doctorale. 
2. În raport de obiectul şi conţinutul său, proiectul de lege face parte din categoria legilor organice.

3. La lucrări au fost prezenţi 19 deputaţi, din totalul de 27 membri ai Comisiei. Raportul Comisiei a fost adoptat în şedinţa din 6 decembrie 2005, cu  unanimitate de voturi. 
4. Camera Deputaţilor este prima cameră sesizată. În urma dezbaterii, Comisia propune adoptarea proiectului de lege cu următoarele amendamente:
	Nr.

crt.
	Text act normativ de bază
(Legea nr.128/1997 privind Statutul personalului didactic)

	Text propunere de modificare şi/sau completare (Pl-x 500)
	Amendamente propuse de comisie
	Motivarea amendamentelor propuse

	1
	
	Titlul legii:

Lege  privind modificarea  alineatului (3) al articolului 72, alineatele (1) şi (2) ale articolului 129 din Legea nr.128/1997 privind Statutul personalului didactic,

	Titlul legii: 

Lege pentru modificarea  alin.(3) al art.72 din Legea nr.128/ 1997 privind Statutul personalului didactic
	Consiliul Legislativ

	2
	
	Articol unic. Alineatul (3) al articolului 72, alineatele (1) şi (2) ale articolului 129 din Legea nr.128/1997, privind Statutul personalului didactic, publicată în Monitorul Oficial al României nr.158 din 16 iulie 1997, cu modificările şi completările ulterioare, se modifică şi se completează după cum urmează:

	Articol unic. – Alineatul (3) al articolului 72 din Legea nr.128/1997 privind Statutul personalului didactic, publicată în Monitorul Oficial al României, Partea I nr.158 din 16 iulie 1997, cu modificările şi completările ulterioare se modifică după cum urmează:
	Elemente de tehnică legislativă

	3
	“Art.72. – (3) O persoană nu poate ocupa funcţia de rector mai mult de două mandate succesive. Aceeaşi prevedere se aplică şi pentru funcţia de decan.

	1. Alinetaul (3) al art.72 se modifică şi va avea următorul cuprins:

Art.72. – (3) O persoană nu poate ocupa aceeaşi funcţie de conducere mai mult de două mandate succesive.

2. După alineatul (3) al art.73 se introduce un nou alineat, alin (3’), cu următorul cuprins:

(3’) Orice candidat pentru funcţiile de conducere trebuie să fie titular, pe un post didactic în instituţia de învăţământ superior respectivă, pe întreaga perioadă a mandatului pentru care candidează. 
	,, (3) O persoană nu poate ocupa aceeaşi funcţie de conducere mai mult de două mandate succesive, cu excepţia şefilor de catedră.,,
Se elimină


	Şefii de catedră asigură conducerea academică, fără a fi necesară limitarea la două mandate succesive.
Prevederile actuale asigură cadrul juridic necesar derulării procesului de învăţământ. Eventualele modificări vor fi aduse prin noul proiect de lege al învăţământului superior. 

	4
	Art.129. – (1) Profesorii universitari şi conferenţiarii universitari cu titlul ştiinţific de doctor pot rămâne în activitate până la vârsta de 65 de ani.

(2) Profesorii universitari şi conferenţiarii universitari cu titlul ştiinţific de doctor, cu excepţiile prevăzute în titlul VIII – Dispoziţii tranzitorii şi finale, care dovedesc competenţă profesională deosebită, pot fi menţinuţi ca titulari în funcţia didactică, la cerere, cu acordul consiliului facultăţii şi cu aprobarea anuală a senatului universitar, prin vot nominal deschis, până la împlinirea vârstei de 70 de ani.
	Alineatele (1) şi (2) ale art.129 se modifică şi vor avea următorul cuprins:

Art.129 (1) Profesorii universitari şi conferenţiarii universitari cu titlul ştiinţific de doctor pot rămâne în activitate, dacă doresc,  până la vârsta de 65 de ani.
(2) La împlinirea vârstei de pensionare, profesorii universitari, care dovedesc competenţă profesională deosebită, pot continua activitatea în aceeaşi instituţie de învăţământ superior, având numai sarcini de cercetare sau/şi de învăţământ în cadrul Şcolilor doctorale, la cerere, cu acordul consiliului facultăţii şi cu aprobarea anuală a senatului universitar, prin vot nominal deschis, până la împlinirea vârstei de 70 de ani.
	Se elimină

Se elimină


	Prevederile actuale asigură cadrul juridic necesar derulării procesului de învăţământ. Eventualele modificări vor fi aduse prin noul proiect de lege al învăţământului superior.



                 PREŞEDINTE                                                                                                             SECRETAR
      Lia Olguţa VASILESCU                                                                                                      Mihai Radan
                           Consilier

